CELEX: 32007D0103
Language: el
Date: 2007-02-12 00:00:00
Title: 2007/103/ΕΚ: Απόφαση της Επιτροπής, της 12ης Φεβρουαρίου 2007 , για τον καθορισμό γενικών αρχών και κριτηρίων για την επιλογή και τη χρηματοδότηση των ενεργειών του προγράμματος Δημόσια υγεία (Κείμενο που παρουσιάζει ενδιαφέρον για τον ΕΟΧ )

16.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/45
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Φεβρουαρίου 2007
   για τον καθορισμό γενικών αρχών και κριτηρίων για την επιλογή και τη χρηματοδότηση των ενεργειών του προγράμματος «Δημόσια υγεία»
   (Κείμενο που παρουσιάζει ενδιαφέρον για τον ΕΟΧ)
   (2007/103/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   την απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για τη θέσπιση προγράμματος κοινοτικής δράσης στον τομέα της δημόσιας υγείας (2003-2008) (1), και ιδίως το άρθρο 8 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 8 παράγραφος 1 της απόφασης αριθ. 1786/2002/ΕΚ προβλέπει την έγκριση από την Επιτροπή ενός ετήσιου σχεδίου εργασίας για την εφαρμογή του προγράμματος για τη δημόσια υγεία που καθορίζει τις προτεραιότητες και τις ενέργειες που πρέπει να γίνουν, συμπεριλαμβανομένης της κατανομής των πόρων, και την έγκριση των ρυθμίσεων, των κριτηρίων και των διαδικασιών για την επιλογή και τη χρηματοδότηση των ενεργειών του προγράμματος.
            
         
               (2)
            
            
               Με την απόφαση αριθ. 2007/102/ΕΚ της Επιτροπής (2) εγκρίθηκε το σχέδιο εργασίας για το 2007.
            
         
               (3)
            
            
               Στο άρθρο 115 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και στο άρθρο 167 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου (4) απαιτείται η επιλεξιμότητα, η επιλογή και τα κριτήρια ανάθεσης να διευκρινίζονται εκ των προτέρων στην πρόσκληση υποβολής προτάσεων με στόχο να καταστεί δυνατή η αξιολόγηση της ποιότητας των υποβληθεισών προτάσεων λαμβάνοντας υπόψη τους στόχους και τις προτεραιότητες που καθορίζονται στο ετήσιο πρόγραμμα εργασίας.
            
         
               (4)
            
            
               Πρέπει επομένως να θεσπιστούν οι γενικές αρχές και τα κριτήρια για την επιλογή και τη χρηματοδότηση των ενεργειών στο πλαίσιο του προγράμματος «Δημόσια υγεία», που περιέχονται στο παράρτημα της παρούσας απόφασης. Επομένως, το παράρτημα ΙΙ της απόφασης C(2005) 29, της 14ης Ιανουαρίου 2005, για τη θέσπιση του προγράμματος εργασίας για το 2005 για την εφαρμογή του προγράμματος κοινοτικής δράσης στον τομέα της δημόσιας υγείας (2003-2008), συμπεριλαμβανομένου του ετήσιου προγράμματος εργασίας για τις επιδοτήσεις και των γενικών αρχών και κριτηρίων για την επιλογή και τη χρηματοδότηση ενεργειών στο πλαίσιο του προγράμματος «Δημόσια υγεία», αντικαθίσταται από το παράρτημα της παρούσας απόφασης.
            
         
               (5)
            
            
               Οι γενικές αρχές και τα κριτήρια για την επιλογή και τη χρηματοδότηση των ενεργειών στο πλαίσιο του προγράμματος «Δημόσια υγεία», όπως καθορίζονται στο παράρτημα είναι σύμφωνα με την άποψη της επιτροπής του προγράμματος κοινοτικής δράσης στον τομέα της δημόσιας υγείας,
            
         ΑΠΟΦΑΣΙΖΕΙ:
   Άρθρο μόνο
   Με το παρόν έγγραφο θεσπίζονται «οι γενικές αρχές και τα κριτήρια για την επιλογή και τη χρηματοδότηση των ενεργειών στο πλαίσιο του προγράμματος “Δημόσια υγεία” (2003-2008)», όπως περιέχονται στο παράρτημα.
   
      Βρυξέλλες, 12 Φεβρουαρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 271 της 9.10.2002, σ. 1. Απόφαση όπως τροποποιήθηκε με την απόφαση αριθ. 786/2004/ΕΚ (ΕΕ L 138 της 30.4.2004, σ. 7).
   
      (2)  Βλέπε σελίδα 27 της παρούσας Επίσημης Εφημερίδας.
   
      (3)  ΕΕ L 248 της 16.9.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).
   
      (4)  ΕΕ L 357 της 31.12.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1248/2006 (ΕΕ L 227 της 19.8.2006, σ. 3).
   
      ΠΑΡΑΡΤΗΜΑ
      ΓΕΝΙΚΕΣ ΑΡΧΕΣ ΚΑΙ ΚΡΙΤΉΡΙΑ ΓΙΑ ΤΗΝ ΕΠΙΛΟΓΗ ΚΑΙ ΤΗ ΧΡΗΜΑΤΟΔΟΤΗΣΗ ΤΩΝ ΕΝΕΡΓΕΙΩΝ ΤΟΥ ΠΡΟΓΡΑΜΜΑΤΟΣ «ΔΗΜΟΣΙΑ ΥΓΕΙΑ»
      Το παρόν έγγραφο αντικαθιστά πλήρως το προηγούμενο έγγραφο «Γενικές αρχές και κριτήρια για την επιλογή και τη χρηματοδότηση των ενεργειών στο πλαίσιο του προγράμματος για τη “Δημόσια υγεία”», που επισυνάπτονται στην απόφαση C(2005) 29. Ισχύει μόνο για τη συγχρηματοδότηση των μεμονωμένων ενεργειών του προγράμματος «Δημόσια Υγεία» μέσω επιχορηγήσεων κατόπιν προσκλήσεων υποβολής προτάσεων. Δεν μπορεί σε καμία περίπτωση να θεωρηθεί ότι αντικαθιστά τις ισχύουσες νομικές πράξεις.
      1.   ΓΕΝΙΚΕΣ ΑΡΧΕΣ
      
                  1.
               
               
                  Ο δημοσιονομικός κανονισμός και οι κανόνες εφαρμογής του είναι τα έγγραφα αναφοράς για την εφαρμογή του προγράμματος «Δημόσια Υγεία».
               
            
                  2.
               
               
                  Οι επιχορηγήσεις πρέπει να συμμορφωθούν με τις ακόλουθες αρχές:
                  
                              —
                           
                           
                              κανόνας συγχρηματοδότησης: απαιτείται εξωτερική συγχρηματοδότηση από πηγή άλλη εκτός των κοινοτικών κονδυλίων, είτε μέσω των ιδίων πόρων του δικαιούχου είτε μέσω των χρηματοοικονομικών πόρων τρίτων. Οι συνεισφορές σε είδος από τρίτους μπορούν να θεωρηθούν ως συγχρηματοδότηση εάν θεωρούνται απαραίτητες ή σκόπιμες (άρθρα 113 του δημοσιονομικού κανονισμού και 172 των κανόνων εφαρμογής),
                           
                        
                              —
                           
                           
                              κανόνας μη κερδοφορίας: η επιχορήγηση μπορεί να μην έχει το σκοπό ή την επίδραση της παραγωγής κέρδους για τον δικαιούχο (άρθρο 109 παράγραφος 2 του δημοσιονομικού κανονισμού και άρθρο 165 των κανόνων εφαρμογής),
                           
                        
                              —
                           
                           
                              κανόνας της μη αναδρομικής επιχορήγησης: οι επιλέξιμες δαπάνες για τη χρηματοδότηση πρέπει να πραγματοποιηθούν αφού υπογραφεί η συμφωνία. Σε εξαιρετικές περιπτώσεις, μπορεί να είναι αποδεκτό να εξεταστούν οι δαπάνες που πραγματοποιήθηκαν από την ημερομηνία της υποβολής της αίτησης επιχορήγησης, αλλά όχι νωρίτερα (άρθρο 112 του δημοσιονομικού κανονισμού),
                           
                        
                              —
                           
                           
                              κανόνας της μη συσσώρευσης: μόνο μια επιχορήγηση μπορεί να χορηγηθεί σε κάθε δικαιούχο ανά οικονομικό έτος (άρθρο 111 του δημοσιονομικού κανονισμού) (1).
                           
                        
            
                  3.
               
               
                  Οι προτάσεις για τις ενέργειες (προγράμματα) θα αξιολογηθούν βάσει τριών κατηγοριών κριτηρίων:
                  
                              —
                           
                           
                              κριτήρια αποκλεισμού, για να αξιολογηθεί η επιλεξιμότητα του υποψηφίου – άρθρο 114 του δημοσιονομικού κανονισμού,
                           
                        
                              —
                           
                           
                              κριτήρια επιλογής, για να αξιολογηθεί η οικονομική και λειτουργική ικανότητα του υποψηφίου να ολοκληρώσει την προτεινόμενη ενέργεια – άρθρο 176 των κανόνων εφαρμογής,
                           
                        
                              —
                           
                           
                              κριτήρια ανάθεσης, για να αξιολογηθεί η ποιότητα της πρότασης λαμβάνοντας υπόψη το κόστος του.
                           
                        Αυτές οι τρεις κατηγορίες κριτηρίων θα εξεταστούν διαδοχικά κατά τη διάρκεια της διαδικασίας αξιολόγησης. Ένα έργο που δεν καλύπτει τις απαιτήσεις μιας κατηγορίας δεν θα εξεταστεί κατά το επόμενο στάδιο αξιολόγησης και θα απορριφθεί.
               
            
                  4.
               
               
                  Για το πρόγραμμα «Δημόσια υγεία», προτεραιότητα θα δοθεί στα έργα που:
                  
                              —
                           
                           
                              εισάγουν καινοτομίες σε σχέση με την υπάρχουσα κατάσταση και δεν έχουν επαναλαμβανόμενο χαρακτήρα,
                           
                        
                              —
                           
                           
                              παρέχουν προστιθέμενη αξία σε ευρωπαϊκό επίπεδο στον τομέα της δημόσιας υγείας: τα έργα πρέπει να επιφέρουν σημαντικές οικονομίες κλίμακας, να περιλαμβάνουν όσο το δυνατό περισσότερες επιλέξιμες χώρες ανάλογα με το πεδίο του έργου και να μπορούν να εφαρμοστούν αλλού,
                           
                        
                              —
                           
                           
                              συμβάλλουν και υποστηρίζουν την ανάπτυξη των κοινοτικών πολιτικών στον τομέα της δημόσιας υγείας,
                           
                        
                              —
                           
                           
                              δίνουν επαρκή προσοχή σε μια αποδοτική δομή διαχείρισης, μια σαφή διαδικασία αξιολόγησης και σε μια ακριβή περιγραφή των αναμενόμενων αποτελεσμάτων,
                           
                        
                              —
                           
                           
                              περιλαμβάνουν ένα σχέδιο για τη χρήση και τη διάδοση των αποτελεσμάτων σε ευρωπαϊκό επίπεδο στο κατάλληλο κοινό-στόχο.
                           
                        
            2.   ΚΡΙΤΗΡΙΑ ΑΠΟΚΛΕΙΣΜΟΥ
      
                  1.
               
               
                  Οι υποψήφιοι θα αποκλειστούν από τη συμμετοχή στη διαδικασία ανάθεσης του προγράμματος «Δημόσια υγεία» εάν:
                  
                              α)
                           
                           
                              τελούν υπό καθεστώς πτώχευσης, εκκαθάρισης, αναγκαστικής διαχείρισης ή πτωχευτικού συμβιβασμού, παύσης της δραστηριότητας ή κατά των οποίων έχει κινηθεί σχετική διαδικασία ή σε κάθε ανάλογη περίπτωση που απορρέει από διαδικασία της ίδιας φύσης προβλεπόμενη από τις εθνικές νομοθετικές και κανονιστικές διατάξεις·
                           
                        
                              β)
                           
                           
                              έχουν καταδικασθεί με απόφαση που έχει ισχύ δεδικασμένου για αδίκημα που αφορά την επαγγελματική τους διαγωγή·
                           
                        
                              γ)
                           
                           
                              έχουν υποπέσει σε σοβαρό επαγγελματικό παράπτωμα που έχει διαπιστωθεί με οποιοδήποτε μέσο έχουν στη διάθεσή τους οι αναθέτουσες αρχές·
                           
                        
                              δ)
                           
                           
                              δεν έχουν εκπληρώσει τις υποχρεώσεις τους όσον αφορά την καταβολή των εισφορών κοινωνικής ασφάλισης ή την καταβολή φόρων με βάση τις ισχύουσες νομικές διατάξεις της χώρας στην οποία εδρεύουν ή της χώρας της αναθέτουσας αρχής ή της χώρας στην οποία θα εκτελεστεί η σύμβαση·
                           
                        
                              ε)
                           
                           
                              κατά των οποίων έχει εκδοθεί απόφαση με ισχύ δεδικασμένου για απάτη, δωροδοκία, συμμετοχή σε εγκληματική οργάνωση ή οποιαδήποτε άλλη παράνομη δραστηριότητα που θίγει τα οικονομικά συμφέροντα των Κοινοτήτων·
                           
                        
                              στ)
                           
                           
                              μετά την ανάθεση άλλης σύμβασης ή τη χορήγηση συνδρομής χρηματοδοτούμενης από τον κοινοτικό προϋπολογισμό, αποδείχθηκαν σοβαρά ακατάλληλοι στην εκτέλεση, λόγω μη τήρησης των συμβατικών τους υποχρεώσεων.
                           
                        Απόδειξη: Οι υποψήφιοι θα υποβάλουν μια υπεύθυνη δήλωση, δεόντως υπογεγραμμένη και χρονολογημένη, δηλώνοντας ότι δεν εμπίπτουν σε καμία από τις προαναφερόμενες περιπτώσεις.
               
            
                  2.
               
               
                  Οι προτάσεις που παραλαμβάνονται μετά την εκπνοή της προθεσμίας για την παραλαβή, οι ελλιπείς προτάσεις ή οι προτάσεις που δεν πληρούν τις επίσημες προϋποθέσεις που καθορίζονται στην πρόσκληση υποβολής προτάσεων θα αποκλειστούν από το πρόγραμμα «Δημόσια υγεία».
                  Κάθε αίτηση πρέπει να είναι πλήρης και να περιέχει τουλάχιστον τα ακόλουθα έγγραφα:
                  
                              —
                           
                           
                              διοικητικά στοιχεία όσον αφορά τον κύριο συνεργάτη και τους συνδεδεμένους συνεργάτες,
                           
                        
                              —
                           
                           
                              τεχνική περιγραφή του έργου,
                           
                        
                              —
                           
                           
                              συνολικός προϋπολογισμός του έργου και αιτούμενο επίπεδο κοινοτικής συγχρηματοδότησης,
                           
                        
                              —
                           
                           
                              απόδειξη: συνολικός προϋπολογισμός του έργου και αιτούμενο επίπεδο κοινοτικής συγχρηματοδότησης,
                           
                        
                              —
                           
                           
                              απόδειξη: περιεχόμενο της αίτησης.
                           
                        
            
                  3.
               
               
                  Οι ενέργειες που έχουν αρχίσει ήδη την ημερομηνία κατά την οποία η αίτηση επιχορήγησης καταχωρίζεται θα αποκλειστούν από το πρόγραμμα «Δημόσια υγεία».
                  Απόδειξη : Η προγραμματισμένη ημερομηνία έναρξης και η διάρκεια της ενέργειας πρέπει να διευκρινιστούν στην αίτηση επιχορήγησης.
               
            3.   ΚΡΙΤΗΡΙΑ ΕΠΙΛΟΓΗΣ
      Μόνο οι προτάσεις που έχουν ικανοποιήσει τις απαιτήσεις των κριτηρίων αποκλεισμού θα είναι επιλέξιμες για να αξιολογηθούν. Όλα τα ακόλουθα κριτήρια επιλογής πρέπει να εκπληρωθούν.
      1.   Νομικό καθεστώς
      Οι υποψήφιοι πρέπει να παρέχουν στοιχεία για το νομικό καθεστώς της οργάνωσής τους.
      Απόδειξη: Οι υποψήφιοι πρέπει να υποβάλουν το καταστατικό της οργάνωσης και το πιστοποιητικό της επίσημης καταχώρισής της.
      2.   Οικονομική ικανότητα
      Οι υποψήφιοι πρέπει να έχουν σταθερές και επαρκείς πηγές χρηματοδότησης για να διατηρήσουν τη δραστηριότητά τους καθ’ όλη τη διάρκεια της περιόδου κατά τη διάρκεια της οποίας εκτελείται η δραστηριότητα και για να συμμετέχουν στη συγχρηματοδότησή του.
      Απόδειξη: Οι υποψήφιοι πρέπει να υποβάλουν τον απολογισμό κερδών και ζημιών και τον ισολογισμό για τα δύο προηγούμενα πλήρη δημοσιονομικά έτη.
      Η επαλήθευση της οικονομικής ικανότητας δεν θα ισχύσει για τους δημόσιους οργανισμούς ή για τους διεθνείς δημόσιους οργανισμούς που δημιουργούνται με τις διακυβερνητικές συμφωνίες ή για ειδικευμένους φορείς που δημιουργούνται με τις συμφωνίες αυτές.
      3.   Επιχειρησιακή ικανότητα
      Ο υποψήφιος οφείλει να διαθέτει τους πόρους, τις ικανότητες και τα επαγγελματικά προσόντα που απαιτούνται για να φέρει εις πέρας την προτεινόμενη ενέργεια.
      Απόδειξη: Οι υποψήφιοι πρέπει να παρέχουν την πλέον πρόσφατη ετήσια έκθεση δραστηριότητας της οργάνωσης συμπεριλαμβανομένων των λειτουργικών, χρηματοοικονομικών και τεχνικών λεπτομερειών καθώς και τα βιογραφικά σημειώματα όλου του οικείου προσωπικού σε όλες τις οργανώσεις που συμμετέχουν στο έργο.
      4.   Συμπληρωματικά έγγραφα που πρέπει να υποβάλλονται κατόπιν αιτήσεως της Επιτροπής.
      Εάν ζητηθεί, οι υποψήφιοι πρέπει να υποβάλουν μια έκθεση εξωτερικού ελέγχου από ορκωτό λογιστή που θα πιστοποιεί τους λογαριασμούς του τελευταίου διαθέσιμου οικονομικού έτους και θα παρέχει αξιολόγηση της οικονομικής βιωσιμότητας του αιτούντα.
      4.   ΚΡΙΤΗΡΙΑ ΑΝΑΘΕΣΗΣ
      Μόνο τα έργα που έχουν ικανοποιήσει τις απαιτήσεις των κριτηρίων αποκλεισμού και επιλογής θα είναι επιλέξιμα για περαιτέρω αξιολόγηση βάσει των ακόλουθων κριτηρίων ανάθεσης. Η πρόσκληση υποβολής προτάσεων θα καθορίσει τον τρόπο εφαρμογής των κριτηρίων ανάθεσης που αναφέρονται παρακάτω.
      1.   Πολιτική και συνάφεια του έργου
      
                  α)
               
               
                  Συμβολή του έργου στο πρόγραμμα «Δημόσια υγεία» και ετήσιο πρόγραμμα εργασίας του όσον αφορά την επίτευξη των στόχων και των προτεραιοτήτων.
               
            
                  β)
               
               
                  Στρατηγική συνάφεια όσον αφορά την αναμενόμενη συμβολή στην υπάρχουσα γνώση και στις επιπτώσεις για την υγεία.
               
            
                  γ)
               
               
                  Προστιθέμενη αξία σε ευρωπαϊκό επίπεδο στον τομέα της δημόσιας υγείας:
                  
                              —
                           
                           
                              αντίκτυπος στις ομάδες-στόχους, μακροπρόθεσμη επίδραση και τυχόν πολλαπλασιαστικά αποτελέσματα όπως δυνατότητα εφαρμογής αλλού, μεταφοράς και διαιώνισης,
                           
                        
                              —
                           
                           
                              συμβολή, συμπληρωματικότητα, σύμπραξη και συμβατότητα με τις σχετικές πολιτικές της ΕΕ.
                           
                        
            
                  δ)
               
               
                  Συνάφεια της γεωγραφικής κάλυψης
                  Οι υποψήφιοι πρέπει να εξασφαλίσουν ότι μια γεωγραφική κάλυψη του έργου είναι κατάλληλη όσον αφορά τους στόχους του, διευκρινίζοντας το ρόλο των επιλέξιμων χωρών ως συνεργατών και τη σκοπιμότητα των πόρων του έργου ή των πληθυσμών-στόχων που αντιπροσωπεύουν.
                  Οι προτάσεις σε εθνική ή υποεθνική διάσταση (δηλαδή που περιλαμβάνουν μόνο μία επιλέξιμη χώρα ή μια περιοχή μιας χώρας) θα απορριφθούν.
               
            
                  ε)
               
               
                  Καταλληλόλητα του έργου όσον αφορά το κοινωνικό, πολιτιστικό και πολιτικό πλαίσιο
                  Οι υποψήφιοι πρέπει να συσχετίζουν το έργο με την κατάσταση των χωρών ή των συγκεκριμένων οικείων περιοχών, εξασφαλίζοντας τη συμβατότητα των προβλεπόμενων ενεργειών με τον πολιτισμό και τις απόψεις των ομάδων-στόχων.
               
            2.   Τεχνική ποιότητα του έργου
      α)   Βάση τεκμηρίωσης
      Οι υποψήφιοι πρέπει να συμπεριλάβουν την ανάλυση προβλήματος και να περιγράψουν σαφώς τους παράγοντες, τον αντίκτυπο, την αποτελεσματικότητα και τη δυνατότητα εφαρμογής των προτεινόμενων μέτρων.
      β)   Καθορισμός του περιεχομένου
      Οι υποψήφιοι πρέπει σαφώς να περιγράψουν τους στόχους, τις ομάδες-στόχους συμπεριλαμβανομένων των σχετικών γεωγραφικών παραγόντων, τις μεθόδους, τα προσδοκώμενα αποτελέσματα και την έκβαση.
      γ)   Καινοτόμος φύση, τεχνική συμπληρωματικότητα και αποφυγή επικάλυψης με άλλες υπάρχουσες ενέργειες σε επίπεδο ΕΕ.
      Οι υποψήφιοι πρέπει σαφώς να προσδιορίσουν την πρόοδο στην οποία στοχεύει το έργο στον τομέα, σε σχέση με την υπάρχουσα κατάσταση και να εξασφαλίσει ότι δεν θα υπάρξει ούτε επανάληψη ούτε επικάλυψη, είτε μερική είτε συνολική, μεταξύ των έργων και των δραστηριοτήτων που εκτελούνται ήδη σε ευρωπαϊκό και διεθνές επίπεδο.
      δ)   Στρατηγική αξιολόγησης
      Οι υποψήφιοι πρέπει σαφώς να εξηγήσουν το είδος και την καταλληλότητα των προτεινόμενων μεθόδων και των επιλεγμένων δεικτών.
      ε)   Στρατηγική για τη διάδοση των αποτελεσμάτων
      Οι υποψήφιοι πρέπει να δείξουν σαφώς την επάρκεια της προβλεπόμενης στρατηγικής και της προτεινόμενης μεθοδολογίας για να εξασφαλιστεί η δυνατότητα μεταφοράς των αποτελεσμάτων και η ικανότητα υποστήριξης της διάδοσής τους.
      3.   Ποιότητα της διαχείρισης του έργου και του προϋπολογισμού
      α)   Προγραμματισμός και οργάνωση του έργου
      Οι υποψήφιοι πρέπει να περιγράψουν τις δραστηριότητες που θα υλοποιηθούν, το χρονοδιάγραμμα και τα κύρια στάδια, τα παραδοτέα, τη φύση και την κατανομή των καθηκόντων, την ανάλυση κινδύνου.
      β)   Οργανωτική ικανότητα
      Οι υποψήφιοι πρέπει να περιγράψουν τη δομή διαχείρισης, τις ικανότητες του προσωπικού, τις ευθύνες, την εσωτερική επικοινωνία, τη διαδικασία λήψης αποφάσεων, την παρακολούθηση και τον έλεγχο.
      γ)   Ποιότητα των συμπράξεων
      Οι υποψήφιοι πρέπει να περιγράψουν τις συμπράξεις που προβλέπονται στο πλαίσιο της ευρύτητας, τους ρόλους και τις ευθύνες, τις σχέσεις μεταξύ των διαφορετικών συνεργατών, τη συνέργεια και τη συμπληρωματικότητα των διάφορων εταίρων του έργου και τη δικτυακή δομή.
      δ)   Επικοινωνιακή στρατηγική
      Οι υποψήφιοι πρέπει να περιγράψουν τη στρατηγική επικοινωνίας σε επίπεδο σχεδιασμού, τις ομάδες-στόχους, την επάρκεια των διόδων που χρησιμοποιούνται, την προβολή της συγχρηματοδότησης από την ΕΕ.
      ε)   Συνολικός και λεπτομερής προϋπολογισμός
      Οι υποψήφιοι πρέπει να εξασφαλίσουν ότι ο προϋπολογισμός είναι σχετικός, κατάλληλος, ισοσκελισμένος και συνεπής αυτός καθαυτός, ανάμεσα στους συνεργάτες και με τους συγκεκριμένους στόχους του έργου. Ο προϋπολογισμός πρέπει να κατανεμηθεί ανάμεσα στους συνεργάτες σε ένα ελάχιστο λογικό επίπεδο, αποφεύγοντας τον υπερβολικό κατακερματισμό.
      στ)   Δημοσιονομική διαχείριση
      Οι υποψήφιοι πρέπει να περιγράψουν τα χρηματοπιστωτικά δίκτυα, τις ευθύνες, τις διαδικασίες υποβολής εκθέσεων και τους ελέγχους.
      Οι διορθωτικοί συντελεστές κάθε δέσμης κριτηρίων στο σύνολό της είναι οι ακόλουθοι. Οι συγκεκριμένοι διορθωτικοί συντελεστές για το μεμονωμένο κριτήριο κάθε δέσμης κριτηρίων θα καθοριστεί στην πρόσκληση υποβολής προτάσεων.
      
                  
                              1.
                           
                           
                              Πολιτική και συνάφεια του έργου
                           
                        
               
                  /30
               
            
                  
                              2.
                           
                           
                              Τεχνική ποιότητα του έργου
                           
                        
               
                  /40
               
            
                  
                              3.
                           
                           
                              Ποιότητα διαχείρισης του έργου και προϋπολογισμός
                           
                        
               
                  /30
               
            Μέγιστο συνολικό αποτέλεσμα /100
      Θα καθοριστεί επίσης η κατώτατη βαθμολογία για κάθε δέσμη κριτηρίων, έτσι ώστε να απορρίπτεται οποιοδήποτε έργο αποτυγχάνει να συγκεντρώσει την κατώτατη βαθμολογία.
      Ύστερα από την αξιολόγηση, οι προτάσεις που συνιστώνται για χρηματοδότηση συγκεντρώνονται σε έναν κατάλογο και κατατάσσονται σύμφωνα με τη συνολική βαθμολογία που λαμβάνουν. Ανάλογα με τις διαθέσιμες πιστώσεις του προϋπολογισμού, οι προτάσεις που έχουν υψηλή κατάταξη θα εγκριθούν για συγχρηματοδότηση. Οι υπόλοιπες προτάσεις που συνιστώνται για συγχρηματοδότηση θα τοποθετηθούν σε έναν εφεδρικό κατάλογο.
      
         (1)  Αυτό σημαίνει ότι μια συγκεκριμένη ενέργεια, που υποβάλλεται από έναν υποψήφιο για μια επιχορήγηση, μπορεί να εγκριθεί για συγχρηματοδότηση από την Επιτροπή μόνο μία φορά το χρόνο, ανεξάρτητα από τη διάρκεια αυτής της δράσης.